b'\n_START_ARTICLE_\nPal\xc4\x8dek\n_START_PARAGRAPH_\nPal\xc4\x8dek je majhnemu mo\xc5\xa1kemu podobno bitje, ki je navadno mo\xc4\x8dnej\xc5\xa1e postave in ima brado. Pal\xc4\x8dki se pojavljajo predvsem v pravljicah, po nekaterih teorijah so se za\xc4\x8deli pojavljati \xc5\xa1ele v obdobju romantike, kjer je bila fantazijska knji\xc5\xbeevnost pogost na\xc4\x8din bega romanti\xc4\x8dnih avtorjev pred realnostjo. V tem se pal\xc4\x8dki, ki so praviloma dobra bitja, razlikujejo od \xc5\xa1kratov, ki so mitolo\xc5\xa1ka bitja in so del starej\xc5\xa1ega ljudskega izro\xc4\x8dila, zato nastopajo v ljudskih pripovedkah. V nasprotju s pal\xc4\x8dki so \xc5\xa1krati lahko tako dobri kot tudi hudobni in nevarni. Ve\xc4\x8dkrat imajo oboji \xc4\x8darobno mo\xc4\x8d ali so \xc4\x8duvarji zaklada._NEWLINE_Vrtni pal\xc4\x8dki so kipci, narejeni po navdihu Disneyjevih risank in so pogost okras doma\xc4\x8dih dvori\xc5\xa1\xc4\x8d. Pal\xc4\x8dek je lahko tudi pomanj\xc5\xa1evalni izraz za (prst) palec.'